CELEX: 32012D0817
Language: ro
Date: 2012-12-19 00:00:00
Title: 2012/817/UE, Euratom: Decizia de punere în aplicare a Comisiei din 19 decembrie 2012 de modificare a Deciziei 90/185/Euratom, CEE de autorizare a Greciei să utilizeze anumite estimări aproximative pentru calculul bazei resurselor proprii TVA [notificată cu numărul C(2012) 9549]

21.12.2012   
            
            
               RO
            
            
               Jurnalul Oficial al Uniunii Europene
            
            
               L 352/60
            
         DECIZIA DE PUNERE ÎN APLICARE A COMISIEI
   din 19 decembrie 2012
   de modificare a Deciziei 90/185/Euratom, CEE de autorizare a Greciei să utilizeze anumite estimări aproximative pentru calculul bazei resurselor proprii TVA
   [notificată cu numărul C(2012) 9549]
   (Numai versiunea în limba greacă este autentică)
   (2012/817/UE, Euratom)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Tratatul de instituire a Comunității Europene a Energiei Atomice,
   având în vedere Regulamentul (CEE, Euratom) nr. 1553/89 al Consiliului din 29 mai 1989 privind regimul unitar definitiv de colectare a resurselor proprii provenite din taxa pe valoarea adăugată (1), în special articolul 13,
   întrucât:
   
               (1)
            
            
               În temeiul articolului 375 din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (2), Grecia poate continua să scutească operațiunile enumerate în anexa X partea B punctele 2, 8, 11 și 12; aceste operațiuni trebuie luate în considerare pentru determinarea bazei resurselor TVA.
            
         
               (2)
            
            
               În cazul Greciei, pe baza Regulamentului (CEE, Euratom) nr. 1553/89, Comisia a adoptat Decizia 90/185/Euratom, CEE (3) de autorizare a Greciei, cu efect de la 1 ianuarie 1989, să utilizeze anumite estimări aproximative pentru calculul bazei resurselor proprii TVA.
            
         
               (3)
            
            
               Începând cu 1 iulie 2010, Grecia impozitează operațiunile menționate în partea B punctul 2 din anexa X la Directiva 2006/112/CE; autorizația acordată în acest sens ar trebui să înceteze, cu efect de la acea dată.
            
         
               (4)
            
            
               Începând cu 22 august 2011, Grecia impozitează operațiunile menționate în partea B punctul 8 din anexa X la Directiva 2006/112/CE; autorizația acordată în acest sens ar trebui să înceteze, cu efect de la acea dată.
            
         
               (5)
            
            
               Comisia a invitat Grecia să verifice dacă autorizațiile care i-au fost acordate fără limitare explicită în timp sunt în continuare necesare și să confirme acest lucru Comisiei; Grecia a confirmat că două autorizații de a utiliza estimări aproximative pentru operațiunile menționate în partea B punctele 2 și 8 din anexa X la Directiva 2006/112/CE urmau să nu se mai aplice.
            
         
               (6)
            
            
               În cazul Greciei, țara a confirmat că, în ceea ce privește anexa X partea B punctele 11 și 12, necesitatea utilizării estimărilor aproximative nu va mai fi justificată deoarece datele furnizate de Ministerul Apărării sunt mai detaliate.
            
         
               (7)
            
            
               Din motive de claritate și de transparență a normelor Comunității, dispozițiile care au devenit caduce sau au încetat să mai aibă efect ar trebui să fie abrogate.
            
         
               (8)
            
            
               Măsurile prevăzute în prezenta decizie sunt conforme cu avizul Comitetului consultativ privind resursele proprii,
            
         ADOPTĂ PREZENTA DECIZIE:
   Articolul 1
   (1)   Articolul 1 punctul 1 din Decizia 90/185/Euratom, CEE se elimină.
   (2)   Articolul 1 punctul 3 din Decizia 90/185/Euratom, CEE se elimină.
   (3)   Articolul 1 punctul 5 din Decizia 90/185/Euratom, CEE se elimină.
   (4)   Articolul 1 punctul 6 din Decizia 90/185/Euratom, CEE se elimină.
   Articolul 2
   Prezenta decizie se adresează Republicii Elene.
   
      Adoptată la Bruxelles, 19 decembrie 2012.
      
         
            Pentru Comisie
         
         Janusz LEWANDOWSKI
         
            Membru al Comisiei
         
      
   
   
      (1)  JO L 155, 7.6.1989, p. 9.
   
      (2)  JO L 347, 11.12.2006, p. 1.
   
      (3)  JO L 99, 19.4.1990, p. 39.